Lambie beïndruk Meyer | Nuus24
Kaapstad – Die Springbok-afrigter, Heyneke Meyer, het bevestig dat Pat Lambie vir die posisie van losskakel oorweeg sal word vir die span se jaareindtoer, het keo.co.za berig.Meyer het aan die webwerf gesê hy was beïndruk met Lambie se vertoning vir die Haaie die afgelope paar weke en dat die speler hom opsies op losskakel en heelagter bied."Ek het aan Pat gesê hy moet werk aan sy taktiese skoppe. Hy het regtig op daardie gebied verbeter en ons sal na hom as 'n nr. 10 ook kyk," het Meyer gesê.Meyer het verder gesê hy oorweeg ook Suid-Afrikaners wat vir oorsese spanne uitdraf."Indien ons glo 'n Suid-Afrikaanse oorsee-gebaseerde speler kan waarde aan die krag en diepte van die span bring, sal ons hom insluit. Dit het ons tydens die Rugbykampioenskap-toernooi bewys," het Meyer gesê in verwysing na die keuses van Ruan Pienaar en Francois Louw – wat albei in die beginspan ingesluit is.– Lees meer hier– Volg Nuus24Sport op Twitter